# កាណាដា

អត្ថបទនេះស្ដីអំពី ប្រទេស។  ចំពោះការប្រើប្រាស់ផ្សេងទៀត សូមមើល កាណាដា (អសង្ស័យកម្ម)។

កាណាដា| Canada |
| --- |
|
**ទង់ជាតិវរលញ្ឆករ** |
| **បាវចនាA Mari Usque Ad Mare* (ភាសាឡាតាំង) ខ្មែរ៖ "ពីសាគរទៅសាគរ" |
| **ភ្លេងជាតិ** "O Canada" ខ្មែរ៖ "ឱកាណាដា"

---

**ព្រះរាជភ្លេង:**"God Save the King" ខ្មែរ៖ "ព្រះជាម្ចាស់សូមជួយព្រះមហាក្សត្រ"  |
| ទីតាំងប្រទេសកាណាដា (ក្រហម) នៅលើភូគោល |
| រាជធានី | អូតាវ៉ា ﻿ / ﻿ |
| ទីក្រុងធំបំផុត | តូរ៉ុនតូ |
| ភាសាផ្លូវការ | ភាសាអង់គ្លេស និង ភាសាបារាំង |
| ក្រុមជនជាតិ (ឆ្នាំ ២០១៦) |
ក្រុមជនជាតិ៖
* ៧២.៩% អឺរ៉ុប
* ១៧.៧% អាស៊ី
* ៤.៩% ជនជាតិដើម
* ៣.១% អាហ្វ្រិក
* ១.៣% អាមេរិកឡាទីន
* ០.២% អូសេអានី
 |
| សាសនា (ឆ្នាំ ២០១១) |
សាសនា៖
* ៦៧.២% គ្រិស្តសាសនា
* ២៣.៩% គ្មានជំនឿសាសនា
* ៣.២% ឥស្លាមសាសនា
* ១.៥% ហិណ្ឌូសាសនា
* ១.៤% ស៊ីគ
* ១.១% ព្រះពុទ្ធសាសនា
* ១.០% ជ្វីហ្វសាសនា
* ០.៦% សាសនាផ្សេងៗ
 |
| រដ្ឋាភិបាល | រាជាធិបតេយ្យអាស្រ័យរដ្ឋធម្មនុញ្ញ សហព័ន្ធនិយមសភា |
| - ព្រះមហាក្សត្រ | ឆាលស៍ទី ៣ |
| - អគ្គទេសាភិបាល | ម៉ារី សៃម៉ន |
| - នាយករដ្ឋមន្ត្រី | ម៉ាក ខារនី |
| នីតិបញ្ញត្តិ | រដ្ឋសភា |
| - សភាជាន់ខ្ពស់ | ព្រឹទ្ធសភា |
| - សភាជាន់ទាប | សភាតំណាងរាស្ត្រ |
| ទទួលឯករាជ្យពី សហរាជាណាចក្រ |
| - និម្មិតកម្ម | ១ កក្កដា ១៨៦៧ |
| - លក្ខន្តិកៈវេសត៍មីនស្ទើរ | ១១ ធ្នូ ១៩៣១ |
| - កំណែទម្រង់រដ្ឋធម្មនុញ្ញ | ១៧ មេសា ១៩៨២ |
| ក្រឡាផ្ទៃ |
| - ផ្ទៃសរុប | ៩,៩៨៤,៦៧០ គ.ម២   (ទី២) |
| - ផ្ទៃទឹក (%) | ១១.៧៦ (២០១៥) |
| ប្រជាជន |
| - ប៉ាន់ស្មាន (ឆ្នាំ ២០២៣) |  ៤០,៥២៨,៣៩៦ (ទី៣៧) |
| - ជំរឿន (ឆ្នាំ ២០២១) | ៣៦,៩៩១,៩៨១ |
| - ដង់ស៊ីតេ | ៤.២ នាក់/គ.ម២   (ទី២៣៦) |
| GDP (PPP) | ប៉ាន់ស្មាន (ឆ្នាំ ២០២៤) |
| - សរុប |  ២.៥៨២ ទ្រីលានដុល្លារ (ទី១៦) |
| - ក្នុងម្នាក់ |  ៦២,៧៦៦ ដុល្លារ (ទី៣០) |
| GDP (ចារឹក) | ប៉ាន់ស្មាន (ឆ្នាំ ២០២៤) |
| - សរុប |  ២.២១៥ ទ្រីលានដុល្លារ (ទី៩) |
| - ក្នុងម្នាក់ |  ៥៣,៨៣៤ ដុល្លារ (ទី១៨) |
| ជីនី (២០២៤) |  ២៩.២ ទាប |
| HDI (២០២២) |  ០.៩៣៥ ខ្ពស់ណាស់ · ទី១៨ |
| រូបិយវត្ថុ | ដុល្លារកាណាដា ($) (CAD) |
| ល្វែងម៉ោង | UTC−៣.៥ ទៅ −៨ |
| - រដូវក្តៅ (DST) | UTC−២.៥ ទៅ −៧ |
| ទិសបើកបរ | ស្តាំ |
| កូដហៅទូរស័ព្ទ | +១ |
| ដែនកម្រិតខ្ពស់ | .ca |
|  |

**ប្រទេសកាណាដា** (ភាសាអង់គ្លេស៖ Canada) គឺជាប្រទេសមួយស្ថិតនៅទ្វីបអាមេរិកខាងជើង។ ប្រទេសនេះត្រួវបានបែងចែកជាខេត្តចំនួនដប់ និងដែនដីចំនួនបី ហើយលាតសន្ធឹងពីមហាសមុទ្រប៉ាស៊ីហ្វិកទៅអាត្លង់ទិក និងទៅដល់មហាសមុទ្រអាកទិកនៅភាគខាងជើងដោយគ្របដណ្តប់លើផ្ទៃដី ៩.៩៨ លាន គម២ ដែលធ្វើឱ្យកាណាដាក្លាយជាប្រទេសធំជាងគេបំផុតទីពីរនៅលើពិភពលោក។ កាណាដាមានព្រំដែនខាងត្បូង និងខាងលិចជាប់សហរដ្ឋអាមេរិកដោយមានប្រវែងសរុប ៨,៨៩១ គីឡូម៉ែត្រ ពោលជាព្រំដែនដែលមានចម្ងាយវែងជាងគេបង្អស់នៅលើពិភពលោក។ កាណាដាមានរាជធានីឈ្មោះអូតាវ៉ា ហើយមានតំបន់ទីប្រជុំជនធំៗបីគឺ តូរ៉ុនតូ ម៉ុងរ៉េអាល់ និងវ៉ាន់ខូវឺ។

ជនជាតិដើមភាគតិចបានរស់នៅលើទឹកដីប្រទេសកាណាដាបច្ចុប្បន្ននេះអស់រយៈពេលរាប់ពាន់ឆ្នាំមកហើយ។ មកដល់សតវត្សទី១៦ អង់គ្លេស និងបារាំងបានចាប់ផ្តើមធ្វើបេសកកម្មរុករក ហើយទីបំផុតក៏បានមកដល់ទ្វីបអាមេរិកខាងជើងដោយពួកគេបាននាំគ្នាតាំងទីលំនៅតាមឆ្នេរសមុទ្រអាត្លង់ទិក។ ជាលទ្ធផលនៃជម្លោះប្រដាប់អាវុធផ្សេងៗក្នុងតំបន់ បារាំងក៏ត្រូវប្រគល់ដែនដីអាណានិគមស្ទើរតែទាំងអស់របស់ខ្លួននៅអាមេរិកខាងជើងទៅឱ្យអង់គ្លេសនៅក្នុងឆ្នាំ១៧៦៣។ នៅឆ្នាំ១៨៦៧ បន្ទាប់ពីមានការច្របាច់បញ្ចូលនៃទឹកដីអាណានិគមអាមេរិកខាងជើងចំនួនបីរបស់ចក្រភពអង់គ្លេស កាណាដាក៏ត្រូវបានបង្កើតឡើងជាវិជិតរាជ្យសហព័ន្ធដែលមានខេត្តចំនួនបួន។ ទាំងអស់នេះបាននាំឱ្យកាណាដាដណ្តើមស្វ័យភាពកាន់តែច្រើនឡើងៗ​ពី​ចក្រភព​អង់គ្លេស។ ស្វ័យភាពនេះត្រូវបានគូសបញ្ជាក់ដោយលក្ខន្តិកៈវេសត៍មីនស្ទើរឆ្នាំ១៩៣១ និងត្រូវបានបញ្ចប់នៅក្នុងក្រមច្បាប់កាណាដាឆ្នាំ១៩៨២ ដែលបានកាត់ផ្តាច់ការពឹងពាក់ផ្នែកច្បាប់ទាំងឡាយពីសភានៃចក្រភពអង់គ្លេស។

ដោយជាប្រទេសដែលមានការអភិវឌ្ឍន៍ខ្ពស់ កាណាដាមានប្រាក់ចំណូលខ្ពស់បំផុតសម្រាប់ប្រជាពលរដ្ឋម្នាក់ៗដោយឈរនៅលេខរៀងទី ២៤ នៅលើពិភពលោក និងជាប់ចំណាត់ថ្នាក់ខ្ពស់បំផុតទី ១៦ នៅក្នុងសន្ទស្សន៍អភិវឌ្ឍន៍មនុស្ស។ ប្រទេសកាណាដាមានសេដ្ឋកិច្ចធំបំផុតទីប្រាំបីនៅលើពិភពលោក ដោយពឹងផ្អែកជាចម្បងលើធនធានធម្មជាតិដ៏សម្បូរបែប និងបណ្តាញពាណិជ្ជកម្មអន្តរជាតិដែលមានការអភិវឌ្ឍន៍យ៉ាងល្អិតល្អន់។ កាណាដាក៏ជាផ្នែកមួយនៃស្ថាប័នអន្តរជាតិ និងអន្តររដ្ឋាភិបាលសំខាន់ៗ ឬក្រុមធំៗមួយចំនួនដូចជា៖ អង្គការសហប្រជាជាតិ អង្គការណាតូ ហ្សេ ៧ ក្រុមប្រជាជាតិទាំងដប់ អង្គការសម្រាប់កិច្ចសហប្រតិបត្តិការ និងអភិវឌ្ឍន៍សេដ្ឋកិច្ច អង្គការពាណិជ្ជកម្មពិភពលោក សមាគមប្រជាជាតិនៃសហធនរដ្ឋ ក្រុមប្រឹក្សាអាកទិក អង្គការអន្តរជាតិនៃក្រុមប្រទេសនិយាយភាសាបារាំង វេទិកាសហប្រតិបត្តិការសេដ្ឋកិច្ចអាស៊ី-ប៉ាស៊ីហ្វិក និងអង្គការរដ្ឋអាមេរិកាំងជាដើម។ល។

## វប្បធ៌ម​និង​ភាសា

ភាសាបារាំង និងភាសាអង់គ្លេសជាភាសាផ្លូវការ។

## មើលផងដែរ

* អាមេរិកខាងជើង

## ឯកសារយោង